Document ID: /roh_data/filtered/fineweb-2-filterrobots_roh.jsonl.gz/43616

La musica dal cumponist talian contemporan Ludovico Einaudi (*1955) è enconuschenta ad in public vast. El è in dals paucs che dumogna dad emplenir tant salas da concert sco er stadions. Questa Classica dat in'invista en si'ovra.
Ludovico Einaudi cumpona en emprima lingia per il clavazin, dentant betg sulettamain. Gist l'ultim decenni ha el agiuntà instruments d'artg sco er suns e tuns electronics a sias cumposiziuns. A la surfatscha para la musica da sa midar. I tuna magari pli pauc classic, pli datiers al gener dal pop, pli modern, forsa er pli popular. Dentant, il coc da sias cumposiziuns n'è strusch sa midà en cumparegliaziun cun sias emprimas cumposiziuns dals onns 90. Sia musica è caracterisada d'elements repetitivs, structuras simplas e paucs moviments armonics.